bluuebunny/crossref_metadata_2025 huggingface dataset:
Micromorphological and Pharmacognostic Standardization of Daphne mucronata Royle Leaf: An Anticancer Plant
Authors: Ahmad Imran , Dastagir Dr.Ghulam , ahmad Latif , Saddiqi Ubaid Ahmad , Uza Noor , Alam Khan , Zamin Sher , Hussain Sadam
Published: October 2023

­­­­­­­­­­­­ Herbal medicines are non-toxic, low-cost and have
no side effects. They are successful in treating a variety of ailments,
but due to a lack of documentation and strict quality control, they
remain unsatisfactorily. Daphne mucronata Royle belongs to
Thymelaeaceae, proved to be a vital anticancer plant, yet there is no
report on its standardization. Therefore, the study was made in order to
fix the micromorphological and pharmacognostic standards for the leaf.
Morpho-anatomical examination revealed useful information for the
identification. The results of macromorphological gave a base for the
use of leaf of D. mucronata which having gray green color,
characteristic unlikable odor and unpleasant taste. The Scanning
Electron Microscopy (SEM) and Light microscopy (LM), showed
characteristics features of the leaf resembled with other family
members. The SEM study revealed a unique crystal, which has never been
seen before in the genus. The leaves surface features depicted
ranunculacious, paracytic, and diacytic stomata. Extractive values
determination, fluorescence, and UV analysis were carried out. The
phytochemicals tests showed the presence of fats, terpenoids, cardiac
glycosides, amino acids, saponins, tannins (70 %), reducing sugars,
mucilages, phenolics (55 %), proteins, flavonoids (52.5 %), volatile
oils, and starch. These phytochemicals are accountable for the
pharmacological potential of this plant. Elemental analysis, nutritional
analysis, and oil extraction was done following standards methods. These
provide the standard parameters for the genuineness of the leaves. These
informations will assist in the authentication and consistent quality,
resulting in the safe use and preservation of this plants’ efficacy.
Study of the metal ion adsorption capacity of palygorskite by computer simulation
Authors: Liu Chuan-Wen , Liu Min-Hsien , Wang To-Mai , Chen Cheng-Lung , Ting Tzu-Hao
Published: October 2023

Palygorskite is a magnesium-rich aluminosilicate clay mineral with a unique chain-layered structure. This structure gives palygorskite a large specific surface area and interesting physical properties. Many researchers have investigated the applications of palygorskite in various fields, including heavy metal adsorption, petroleum and chemical industries, building materials, medicine and agriculture. In this study, molecular dynamics simulations were used to explore the heavy metal adsorption ability of palygorskite. The results showed that polyacrylic acid (PAA) had a heavy metal adsorption ability. In terms of the ability of the substrate to adsorb Pb2+, Ni2+ and Cr3+, palygorskite (attapulgite, ATP) was more effective than SiO2 or clay. Based on this study, the same phenomenon reported in the literature was confirmed, and it was demonstrated that molecular dynamics could properly simulate the filtration of heavy metal ions in water using novel materials. Moreover, H+ was found to play an essential role in assisting PAA/ATP in capturing heavy metal ions. Using this method, we were able to observe the details of heavy-ion adsorption.
Efficacy and Safety of Tildrakizumab in Older Patients: Pooled Analyses of Two Randomized Phase III Clinical Trials (reSURFACE 1 and reSURFACE 2) Through 244 Weeks
Authors: Ter Haar Elke L. M. , Van den Reek Juul M. P. A. , Gaarn Du Jardin Kristian , Barbero-Castillo Almudena , De Jong Elke M. G. J. , Lubeek Satish F. K.
Published: October 2023

The evidence on treating older patients with psoriasis with modern biologics is scarce. This study compared the efficacy and safety of tildrakizumab among younger and older patients with psoriasis (< 65/≥ 65 years) in a post hoc analysis of 2 phase III trials (reSURFACE1/2, n = 1,862). Tildrakizumab 100 mg/200 mg was administered at weeks 0/4/every 12 weeks thereafter. At week 28, patients with ≥ 75% improvement in baseline Psoriasis Area and Severity Index (PASI75) in reSURFACE1 were re-randomized to the same tildrakizumab dose or placebo; in reSURFACE2, PASI75 responders to 200 mg were re-randomized to tildrakizumab 100 mg or 200 mg; PASI75 responders to 100 mg maintained their dose. At weeks 64/52 (reSURFACE1/2), PASI50 responders entered an extension period (weeks 256/244). Outcomes were proportion of patients with PASI < 3, Dermatology Life Quality Index (DLQI) 0/1, comorbidities, comedication, and side-effects. The proportion of patients with a PASI < 3 was similar and maintained (tildrakizumab 100 mg and 200 mg, week 244: 83.3% and 84.1%/92.3% and 100.0%); DLQI 0/1 proportions at week 52 were 66.8% and 72.0%/68.3% and 81.3%. Comorbidity and comedication were more common in older patients. The safety profile of tildrakizumab appeared favourable in both groups. Tildrakizumab in patients ≥ 65 years appears effective and safe in long-term psoriasis management. These findings might assist treatment selection and overcome treatment reluctance.
Optimering av bedriftsrisikoporteføljen gir bedre økonomisk styring
Authors: Helland Eivind , Garatun-Tjeldstø Kjell
Published: October 2023

I denne artikkelen skisserer vi en helhetlig løsning for risikostyring ved å optimere risikoporteføljen, identifisere naturlige sikringsmekanismer, skape en kost/nytte-effektiv handlingsplan, forbedre risikokulturen og tilrettelegge for risikorapportering i hele organisasjonen. Et vellykket internkontroll- og risikostyringssystem er en fordel for alle involverte ved at det gir lavere inntjeningsvolatilitet, sikrer HMS-faktorer for både ansatte og kunder samt bidrar til å styrke organisasjonens omdømme.
Konsekvenser for styrearbeid som en følge av forenklinger i aksjelovene
Authors: Thomassen Kjeld Arne R.
Published: October 2023

I artikkelen gis en oversikt over de siste endringene i aksjeloven og allmennaksjeloven, som vil få konsekvenser for styrets arbeid.
For styrets arbeid vil trolig endringene i aksjelovens og allmennaksjelovens kapitalregler være de mest betydningsfulle. En rekke formelle skranker for utbytte er fjernet, noe som i praksis nok vil innebære at det blir stilt større krav til styrets vurderinger ved avgjørelsen av hva som kan deles ut i utbytte. Sentralt i denne forbindelse blir vurderingen av om selskapet etter utdelingen har forsvarlig egenkapital og likviditet. Endringene introduserer også en adgang for generalforsamlingen til å gi styret fullmakt til å dele ut utbytte på grunnlag av årsregnskapet.
For aksjeselskaper er det gjort endringer som direkte knytter seg til styrets saksbehandlingsform og sammensetning, hvor det bl.a. introduseres større fleksibilitet ift. bruk av fysisk møte eller annen behandlingsform og adgang til å ha færre enn tre styremedlemmer uavhengig av aksjekapitalens størrelse.
Uforanderlige?
Authors: Knudsen Knud
Published: October 2023

Ledere står gjerne i vanskelig krysspress. I artikkelen studerer jeg de tre typiske konfliktlinjene jobb–jobb, jobb–hjem og jobb–jeg. Dette gjøres først med grunnlag i sosiologiens forståelse av rollekonflikter, med vekt på de sosiale mekanismene bak forventningskollisjonene. To hypoteser om mulige forløp (sammensmeltingshypotesen og segmenteringshypotesen) etterprøves ved såkalt cross-lagged analyse. Jeg anvender unike paneldata (1999, 2002, 2011; N=577) fra lederundersøkelsene til Administrativt Forskningsfond (AFF). Segmenteringshypotesen får klar støtte i materialet: De tre formene for rollekonflikt framstår som distinkte og antatt viktige trekk ved lederlivet, og de oppviser forbausende stabilitet over tid. Tilsynelatende setter lederes rollekonflikter seg ytterligere gjennom sentrale karriereår. Jeg tolker det stabile mønsteret i lys av begreper om adaptive preferanser og læring. Et relevant spørsmål i forlengelsen er om ny nevrovitenskapelig kunnskap kan gi supplerende innsikt utover konklusjonene på sosiologisk grunnlag. Jeg går særlig inn på argumenter fra NeuroLeadership retningen. Tilnærmingen bygger på forestillingen om hjernen som grunnleggende sosial. Den mye omtalte SCARF-modellen vektlegger søken etter status, visshet, autonomi, relasjoner og rettferdighet. Jeg argumenterer for at vedvarende rollekonflikter også innebærer visse sosiale belønninger, og at disse slik kan forstås innenfor SCARF-modellens logikk. På denne bakgrunn virker det observerte mønsteret konsistent også ut fra nevrovitenskapelige argumenter. Begrunnelsen for menneskehjernens sosiale karakter kan ses som en bakenforliggende forklaring på antakelser som i samfunnsvitenskapen tas for gitt. I dette perspektiv kan den nevrovitenskapelige påvisning bidra til å understøtte sosiologisk tenkemåte. Heller enn å forstå de to som konkurrerende alternativer er disse å betrakte som komplementære forklaringer. Med bakgrunn i artikkelens sentrale funn om segmenterte og seige rollekonflikter spør jeg hvor foranderlige ledere egentlig er, og peker på implikasjoner for ledelsesfeltet.
Destruktiv ledelse
Authors: Einarsen Ståle , Kaland Cecilia , Hurley Monica , Pedersen Lærke Lund Nygård , Aasland Merethe Schanke
Published: October 2023

Den foreliggende studien tester hypotesen om at kvinnelige og mannlige ledere vurderes ulikt dersom de utøver henholdsvis aktiv og passiv destruktiv ledelse. Studiet ble utført ved hjelp av et eksperimentelt design med bruk av hypotetiske scenarier som ble utdelt til et tilfeldig utvalg av 161 respondenter. Resultatene støtter ikke antakelsene om at det finnes forskjeller mellom hvordan menn og kvinner vurderes dersom de utøver passiv eller aktiv destruktiv ledelse. Destruktiv ledelse er sterkt uønsket uansett kjønn hos leder. Det er mulig at den destruktive lederatferden er mer synlig enn lederens kjønnskarakteristika, og at mannlige og kvinnelige ledere dermed blir vurdert likt på dette feltet, kanskje særlig i norsk kultur, som gjerne kjennetegnes av feminine verdier og fokus på likestilling, relasjoner og samarbeid mer enn konkurranse. Menn og kvinner vurderes dermed kanskje mer likt enn det som muligens hadde vært tilfellet i andre kulturer. Derfor bør hypotesen også undersøkes i land med større forskjeller i kjønnsstereotypier.
Emosjoner i ledelse
Authors: Eikeland Morten
Published: October 2023

Selv om styring har vært et vesentlig fokusområde i organisasjon- og ledelseslitteraturen, har det vært lite interesse for hvordan emosjonenes biologi styrer oss i organisasjonslivet. I denne artikkelen argumenterer jeg for at våre biologiske emosjonssystemer, nedfelt i hjernen gjennom evolusjonen, styrer oss i mye større grad enn det som er anerkjent i ledelseslitteraturen. Jeg tar utgangspunkt i Panksepp og Bivens (2012) identifisering av tre grunnleggende emosjonssystemer for å utforske emosjonens kraft i organisasjonsliv og ledelse. Vi er affektive dyr, og følelsene gir oss informasjon som påvirker vår(e) og andres helse, tanker og handlinger. Lederens emosjonelle kompetanse og affektive bevissthet kan ha stor betydning for lederskapets suksess og andres ve og vel, men det har vært lite tverrfaglig forskning som har undersøkt empirisk hvordan biologiske emosjonssystemer påvirker samspill og ledelse. I denne artikkelen utforsker jeg noen av effektene emosjoner i ledelse kan gi.
Sannhetens øyeblikk i nettbutikken
Authors: Fagerstrøm Asle
Published: October 2023

Med utgangspunkt i atferdsøkonomi søker denne studien å øke forståelsen av hvordan kundene påvirkes i kjøpsøyeblikket, gjennom å fokusere på de betingelser på nettsiden som påvirker fullføring og avslutning av et kjøp. Det ble arrangert en conjoint-analyse for å teste effekten av betingelser som styrker fullføring av kjøpet (lagerstatus, andre kunders tilbakemelding og samfunnsansvar), og betingelser som styrker avslutning av kjøpet (pris og signaler om en kompleks bestillingsprosedyre). Resultatet (n=60) indikerte at teorien om at det i nettbutikken utspiller det seg en konflikt mellom det å fullføre kjøpet og det å avslutte kjøpet, kan være et godt utgangspunkt for å forstå, forutsi og påvirke kunden i kjøpsøyeblikket. Å forstå og forutsi hvilke faktorer som kan påvirke kundene i kjøpsøyeblikket, kan være av stor nytte for web-bedrifter som daglig jobber med å øke konverteringsraten i nettbutikken.
Nøkkelord: nettbutikk, kjøpsøyeblikket, atferdsøkonomi, konvertering, conjoint-analyse
Effektiv virksomhetsstyring
Authors: Hagness Knut , Vatne Martin , Nordheim Kenneth
Published: October 2023

Det stilles stadig større krav til virksomhetsstyring i både privat og offentlig sektor, som følge av strengere regelverk, raskere endringstakt og ikke minst økt behov for styring, kontroll og oppfølging internt. Det har blitt vanskeligere å ta de riktige beslutningene på rett tidspunkt, og konsekvensene av feil beslutninger har blitt større. Inngående kunnskap om og forståelse av risiko og usikkerhet har blitt stadig mer aktualisert på alle nivåer i virksomhetene. For at virksomhetsstyringen skal bli effektiv, må den følge opp både måloppnåelse og usikkerhet på en strukturert og hensiktsmessig måte fra strategi til operativ drift. Dette krever gjennomgående strukturer, prosesser og verktøy for å håndtere både risiko og prestasjon på en effektiv og integrert måte gjennom alle organisasjonsnivåer. EY har gjennom studier* erfart at selskaper som hadde en slik moden, integrert risikostyring, oppnådde tre ganger så høy EBITDA-vekst over tid sammenliknet med de som ikke hadde det. I tillegg er 82prosent av institusjonelle investorer villige til å betale mer for selskaper som har etablert effektiv virksomhetsstyring på denne måten.
Hensikten med denne artikkelen er å gi en introduksjon til effektiv virksomsomhetsstyring; herunder diskutere dagens utfordringer, hva som kreves for å løse dem, og hva de beste selskapene gjør.
* Basert på 576 intervjuer med ulike selskaper over hele verden, og en gjennomgang av 2750 finansielle analyser, fra rapporten Turning Risk into Results: How leading companies use risk management to fuel better performance, EYG no. AU1082 2012, EY
Norske mikrobryggeriers lønnsomhet
Authors: Undlien Mari , Sandvik Siri
Published: October 2023

Antall norske mikrobryggerier har økt kraftig de siste årene, som følge av en stor vekst i etterspørselen etter håndverksøl i Norge. Det er imidlertid store lønnsomhetsvariasjoner mellom aktørene i bransjen. Med utgangspunkt i syv norske mikrobryggerier har vi sett på hva som kan være med på å forklare lønnsomhetsvariasjonene. Vi fant i vår masterutredning at skala, erfaring, kompleksitet, distribusjonsløsning og markedsfordeling er viktige lønnsomhetsfaktorer i bransjen.
Lederes personlighet: Hva sier forskningen?
Authors: Martinsen Øyvind Lund , Glasø Lars
Published: October 2023

Er det sammenheng mellom personlighetstrekk og ledelse? I denne sammenheng tar vi utgangspunkt i fem-faktormodellen for personlighet og viser til forskning som støtter ideen om at lederes personlighet har betydningsfulle konsekvenser for det å bli leder, det å bli en effektiv leder og det å utvise gunstige atferdsformer i rollen som leder. Vi viser også til norske data som antyder at mange norske ledere ikke nødvendigvis har en gunstig personlighetsprofil i forhold til det å lede på effektive måter. På grunnlag av dette foreslår vi at norske organisasjoner forbedrer sine lederseleksjonsprosedyrer.
Bankmarkedet for norske bedriftskunder gjennom og etter finanskrisen
Authors: Hetland Ove Rein , Mjøs Aksel
Published: October 2023

Bankene er den viktigste eksterne finansieringskilden for mange bedrifters investeringer. I finansdelen av forskningsprogrammet «Krise, omstilling og vekst» har vi blant annet forsket på virkningene av redusert kredittilgang på bedriftenes investeringsadferd i finanskrisen, samt hvordan låneadferden overfor nye kunder varierer med konjunkturene. Artikkelen oppdaterer og utvider Hetland og Mjøs (2012) og Mjøs og Phan (2011) med utviklingen i bankmarkedet for bedrifter i perioden etter krisen. Samlede banklån til norske bedrifter økte vesentlig i perioden fra 1997 til 2012, bortsett fra en liten tilbakegang i 2009. Analysene viser likevel at lån til nyetablerte bedrifter er redusert fra 2007. Rentemarginene, relativt til NIBOR, som bedriftene betaler på sine lån har økt etter krisen og varierer også mer mellom ulike bedrifter. Vi finner også at mens redusert kredittilgang til norske bedrifter reduserte investeringene for store bedrifter i selve finanskrisen, påvirket mangel på kreditt i krisen i mindre grad langsiktig vekst gjennom krisen og fram til 2012. Redusert etterspørsel i krisen hadde derimot en tydelig negativ sammenheng med omsetningsveksten gjennom og etter krisen – for alle kategorier bedrifter.
Når virkelig verdi er så vanskelig å beregne, er det da overhodet relevant i regnskapet?
Authors: Kinserdal Finn
Published: October 2023

Forskningen har stort sett konkludert med at virkelig verdi er den beste målingen av eiendeler og gjeld i regnskapet. Regnskapsstandardene IASB og IFRS har fulgt dette prinsippet, og derfor krever flere og flere IFRS-regnskapsstandarder verdsettelse til virkelig verdi. Vi har nylig også fått en egen standard for måling av virkelig verdi: fair value-standarden IFRS 13. Man har konkludert med at virkelig verdi er mer relevant, selv om historisk kostbasert, for eksempel eksakt innkjøpspris, er mer pålitelig (reliable). Dette reflekteres i relevance–reliability-debatten. I de fleste tilfeller er man imidlertid som regnskapsprodusent (i mangel av markedspriser) avhengig av å gjøre egne verdiberegninger basert på estimater på fremtidige kontantstrømmer.
Arbeidsmiljøets betydning for jobbengasjement og helse blant mellomledere i kommunal sektor
Authors: Nafstad Ingunn Tveit , Midje Hilde Hovda , Torp Steffen , Syse Jonn
Published: October 2023

Bakgrunn: Mellomledere opplever ofte høyt arbeidspress med forventninger om å ivareta både ansattes behov og virksomhetens krav til produktivitet og fortjeneste. Dette kan føre til stress og helseplager. Hensikten med denne studien var å undersøke hvordan psykososiale arbeidsmiljøfaktorer og mestringsforventning påvirker mentale plager og jobbengasjement blant kommunale mellomledere.
Materiale og metode: En tverrsnittsstudie ble gjennomført blant alle mellomledere (n=118) i en mellomstor norsk kommune. Vi benyttet en lett modifisert versjon av Survey for helsefremmende arbeidsplasser for å undersøke jobbkrav (generelle krav, rollekonflikt), jobbressurser (innflytelse i jobben, styrkerealisering, sosial støtte, forutsigbarhet), mestringsforventning, mentale plager og jobbengasjement. Dataene ble analysert ved bruk av korrelasjonsanalyse og multivariate regresjonsanalyser.
Resultater: Studien bekrefter i all hovedsak jobbkrav-ressursmodellens hypotese om at to psykologisk ulike, men relaterte prosesser påvirker arbeidshelsen. Jobbkrav sammen med lav grad av styrkerealisering fører primært til mentale plager hos kommunale mellomledere, mens jobbressursene, sosial støtte og styrkerealisering samt den personlige ressursen mestringsforventning gir en helsefremmende motivasjonsprosess.
Fortolkning: For å fremme jobbengasjement og forebygge mentale plager blant mellomledere synes det viktig å fremme sosial støtte og arbeidsoppgaver som gir mellomledere mulighet til å benytte sitt akademiske og personlige potensial. Også utvikling av mestringsforventning, gjennom eksempelvis lederutvikling, kompetanseutvikling og coaching, synes å være viktig.
Merkevarebygging i en oppstartsfase
Authors: Skarderud Henriette , Kubberød Elin
Published: October 2023

Merkevarebygging kan gi økt konkurransekraft og kapring av kunder. En satsning på merkevarebygging i oppstartsfasen kan dermed være et viktig bidrag til bedriftens overlevelsesevne og vekst, men er ofte utfordrende for en gründer som mangler ressurser. Formålet med denne kvalitative studien av gründere som lykkes er å bidra til mer kunnskap om dette fenomenet. Studien viser at gründernes merkevarer i større grad er drevet av tilgjengelige ressurser fremfor et tydelig mål, som i denne artikkelen sees på som to motsetninger. Blant de konkrete metodene som benyttes, er såkalte «effektuelle» (middeldrevne) fremgangsmåter for å nå ut i markedet, så som å utnytte egen person, etablerte kunder og nettverk. Funnene kan ha praktiske implikasjoner for gründere i tidlig fase.
God regnskapsskikk erstattes med rettslig bindende regnskapsstandarder
Authors: Stenheim Tonny , Madsen Dag Øivind
Published: October 2023

Det arbeides nå med ny regnskapslov i Norge. Første av to delutredninger ble overlevert Finansdepartementet i juni 2015 og presenterer forslag til ny regnskapslov. Et sentralt forslag er at den rettslige standarden god regnskapsskikk blir erstattet med regnskapsstandarder med forskrifts status. Dette innebærer en rettsliggjøring av regnskapsstandardene. Det gjør samtidig at detaljreguleringen går fra å være prinsippbasert til å bli mer regelbasert. Samtidig vil den gode skikk fortsatt ha relevans ved tolkning og implementering av regnskapsmessige løsninger som følger av regnskapsstandard og ikke minst når en skal finne regnskapsmessige løsninger som ikke følger av regnskapsstandard. Denne artikkelen diskuterer overgangen fra god regnskapsskikk til rettslig bindende regnskapsstandarder.
IFRS i 2015-regnskapet
Authors: Kvifte Steinar
Published: October 2023

I denne artikkelen redegjøres det for problemstillinger som vil prege 2015-regnskapene. Det er kun få mindre endringer i standardkravene med virkning for 2015. Den betydelige økonomiske usikkerheten som har preget hele 2015 gjør imidlertid at utarbeidelse av årsregnskap representerer en stor utfordring for mange selskap. Verdsettelse, både for nedskrivningsformål og for virkelig verdi mål­ing, er særlig krevende når markedene er volatile og det er stor usikkerhet. For enkelte selskaper er også fortsatt drift usikkerheten reel ved utgangen av 2015 og fyllestgjørende informasjon om hvilke tiltak som er iverksatt for å bøte på usikkerheten må gis. Finansiering av leverandørgjeld ved involvering av banker blir stadig mer vanlig og når IFRS ikke gir konkret veiledning i hvilke implikasjoner denne typen refinansiering har for klassifisering i balanse og kontantstrømoppstilling er det viktig at det gis relevant informasjon om regnskapsmessig håndtering i notene. I de kommende årene vil nye standarder på sentrale områder som finansielle instrumenter, inntektsføring og leieavtaler tre i kraft. I 2015 regnskapet må det således gis informasjon om forventet effekt av disse standardene. Omstrukturering av regnskapene og skreddersøm har de siste par årene stadig fått større oppmerksomhet, både blant regulerende myndigheter og brukere. For mange selskaper vil derfor tilgjengeliggjøring av regnskapsinformasjon være en prioritert oppgave i utarbeidelsen av 2015-regnskapet.
Utfordringer ved midlertidighet i organisasjoner
Authors: Olsen Karen M.
Published: October 2023

Bruk av såkalt fleksible måter å organisere arbeid på har økt i hele den vestlige verden. Fleksibel organisering vil ofte innebære midlertidighet ved at arbeidstakere oppholder seg i virksomheter i en begrenset periode. Når virksomheter bruker innleid arbeidskraft, tjenesteleverandører og ansatte fra konsulentvirksomheter, har det konsekvenser for arbeidsbetingelser, ledelse og relasjoner mellom ledere og medarbeidere. Enkelte hevder at organisering av arbeid – i og mellom virksomheter – er endret på grunnleggende måter. Formålet med denne artikkelen er å belyse utfordringer ved midlertidighet basert på en gjennomgang av litteratur om atypiske tilknytningsformer. Artikkelen gir en oversikt over hovedfunn i forskning om: (1)jobbkvalitet og midlertidighet, (2)tilhørighet i komplekse relasjoner, og (3)gruppedynamikk i kundevirksomheter. Avslutningsvis diskuteres noen implikasjoner for ledelse ved bruk av atypiske tilknytningsformer.
Kriseledelse og organisering
Authors: Nesheim Torstein
Published: October 2023

Utforming av formell struktur handler om å etablere en fornuftig arbeidsdeling mellom organisatoriske enheter og mellom formelle roller, samtidig som det legges til rette for god samordning mellom disse elementene. En viktig mekanisme for samordning er bruk av regelverk og prosedyrer. Strukturelle virkemidler har gjerne en sentral plass når det skal legges til rette for krisehåndtering, når handlinger i og utfall av kriser skal analyseres, og som læringspunkter etter evaluering av krisehåndtering. I artikkelen vil vi identifisere og beskrive tre tilnærminger til sammenhengen mellom organisasjonsstruktur og krisehåndtering. Vi går først inn på et strukturelt-instrumentelt perspektiv hvor spørsmålet om krisehåndtering primært forstås som et spørsmål om (stabil) organisasjonsutforming innen og mellom organisasjoner. Deretter beskrives en tilnærming som vektlegger strukturens fleksibilitet eller hvordan elementer i en formell struktur utvikles og endres i forløpet av en krise. Et tredje perspektiv inntar et kritisk ståsted og setter søkelyset på begrensninger ved en strukturell innfallsvinkel. En overdreven vekt på formelle roller, ansvar og etterlevelse av forhåndsdefinerte prosedyrer kan dermed ha negative heller enn positive effekter på krisehåndtering.
Aksjonærer og interessenter – et nytt perspektiv på styring av foretak
Authors: Freeman R. Edward , Reed David L.
Published: October 2023

De foregående analysene har tatt for seg noen av implikasjonene ved interessentteorien for debatten om organisatorisk ledelse. Fokus for oppmerksomheten har vært rettet mot den styrende forsamling under dens reelle omstendigheter, dvs. det gitte regelverk og det økonomiske og politiske klima den befinner seg i. Vi har nølt med å foreslå entydige og særlige strategier for styremedlemmer som finner seg selv i en av de konfliktsituasjoner vi har utforsket. Vårt mål har heller vært å finne en motvekt til den store vekten som er blitt lagt på oppmerksomheten rundt å endre status quo (slik det oppfattes) og gi mandat til visse typer styrestrukturer eller atferd med oppmerksomheten rettet mot en realistisk vurdering av den nåværende situasjon og en følsom utarbeidelse av de potensielle handlingsmønstre som i øyeblikket er tilgjengelige. Det er derfor slik at selv om interessentteorien skaper en realistisk kontekst for analyse og utvikling av alternativer i forbindelse med policy, har vi ikke gitt oss ut på å hevde at den gir verken teoretisk eller praktisk støtte for det flerfoldige antall proposisjoner som nylig er fremsatt.
Coachende lederstil
Authors: Berg Morten Emil , Karlsen Jan Terje
Published: October 2023

Coachende lederstil er en metode for læring. Hele livet er en læreprosess. Ledere har ikke alle svarene, men kan stille de gode spørsmålene. Leder og medarbeidere hjelper hverandre og danner et partnerskap i læring. Medarbeidere får handlingsrom. De kan oppleve et psykologisk eierskap til prosessen. Både personlige mål og organisasjonens mål skal nås. Endring er imidlertid krevende. Det er ikke alltid man lykkes. Coachende lederstil søker å imøtekomme dette gjennom to former for læring: Læring 1: Tilegne seg mentale modeller for å forstå egen situasjon og andres tenking. Læring 2: Bruke verktøy til å endre egen og andres atferd.
Medarbeidere støttes og utfordres til å ta regien i eget liv. Livet er det tankene våre gjør det til. Enhver har ansvar for å utvikle tanker, følelser og atferd. Medarbeidere utfordres til å retolke egen situasjon, reformulere mål, identifisere hindringer, prøve ut nye verktøy og hele tiden lære av prosessen. For å oppnå endring er det ikke tilstrekkelig å jobbe én-til-én. Coachende lederstil innebærer også å utvikle en gi- eller delingskultur. Kollegaer blir lærere, mentorer og coacher for hverandre.
Hensikten med artikkelen er å skissere en metode som bygger på optimisme, mestringstro og positive følelser. Coachende lederstil bygger på et optimistisk menneskesyn. Individet ønsker å utvikle sitt potensial og bli den beste utgaven av seg selv. Målet er å leve et godt liv, både på jobb og privat.
Organisasjoners tilpasning til radikale reformer
Authors: Ødegård Ansgar
Published: October 2023

Artikkelen beskriver hvordan to norske energiverk tilpasser seg den radikale og liberale markedsreformen som ble implementert i elforsyningen som en følge av ny energilov i 1990. Jeg argumenterer for at viljen og evnen til å anerkjenne og å ta i bruk sin fortid er viktig for utvikling og ledelse av organisasjoner under omstilling. Med andre ord er fortiden en viktig ressurs for å stake ut en ny fremtid. Følgelig bør organisasjoners unike historie og identitet anerkjennes og anvendes som ressurs når reformer skal implementeres og aspirasjoner for en ny og ønsket fremtid meisles ut, selv om fortiden representerer handlinger, verdier og prioriteringer som umiddelbart ikke anses som forenelige med reformers innhold og intensjoner. Artikkelen bidrar til en flerdimensjonal forståelse av tid, det vil si at erfaringer og hendelser i fortiden kobles sammen med aspirasjoner for fremtiden. En viktig implikasjon av dette vil være økt forståelse for hvordan organisasjoner kan håndtere og bevisst tilpasse seg radikalt endrede rammebetingelser. Følgelig bør organisasjoner i radikale omstillinger tilpasse seg på en måte som både er fornyende og fremtidsrettet, men samtidig ivaretar tradisjoner og røtter fra fortiden.
Risikopremien i det norske markedet
Authors: Nguyen Martin Hoang , Fastbø Karen , Cornejo Carmen , Ellingsen Kenneth , Mjelde Morten
Published: October 2023

Norske finansanalytikere vurderer at markedsrisiko­premien i det norske markedet ligger stabilt på 5prosent, 9 mens andelen som benytter tiårig stats­obligasjon som kilde til risikofri rente, har økt i 2016 sammenlignet med 2015. Dette ifølge en under­søkelse utført av PwC i samarbeid med Norske Finansanalytikeres Forening (NFF). Undersøkelsen viser også at flere enn i 2015 forventer en langsiktig inflasjon lik Norges Banks inflasjonsmål, som er 2,5prosent i 2016.
Dette er sjette året på rad at undersøkelsen gjennomføres for å kartlegge norske finansanalytikeres oppfatning av størrelsen på blant annet markeds­risikopremien, risikofri rente og andre sentrale forhold knyttet til verdsettelse av virksomheter. Svarene er avgitt i perioden 28. oktober til 15. november 2016.
Emosjoner i kundedrevet samskaping av tjenester
Authors: Tronvoll Bård , Mysen Tore
Published: October 2023

Digitalisering av markedsføringskanaler sammen med ny teknologi gjør kunder i stadig større grad i stand til selv å velge ulike leverandører av tjenester og skape en opplevelse som er tilpasset egne ønsker. Kunden blir den aktive part i en interaksjonsprosess med både forskjellige leverandører og andre bruk­ere av samme type tjenester (Vargo & Lusch, 2004; Boysen mfl., 2015).
Med utgangspunkt i en undersøkelse gjennomført i forbindelse med musikklytting, hvor ny teknologi og digitalisering preger tilbud av tjenester og kundeatferd, viser resultatene en signifikant sammenheng mellom kundens emosjoner i bruk av strømmetjenester og intensjon om å dele både tjenester og erfaringer med andre kunder. Med andre ord hvordan emosjoner i opplevelsen av musikk påvirker brukerens intensjoner om aktiv kontakt med andre kunder når det gjelder både deling av innhold og vareprat.
Resultatene har betydning utover musikkbransjen, både med henblikk på prioriteringer av ressurser i markedsføring, for segmentering, tjenesteutforming og kommunikasjon. Praktiske og teoretiske implikasjoner blir utdypet mot slutten av artikkelen.
Hvordan kan handelshøyskolene gjenvinne relevans?
Authors: Bertheussen Bernt Arne
Published: October 2023

I artikkelen argumenterer vi for at det både er behov for teoretisk kunnskap og erfaringskunnskap i yrkesrelevante økonomiutdanninger av høy kvalitet. Vi påstår videre at teoretisk kunnskap blir prioritert foran erfaringskunnskap gjennom handelshøyskolenes ensidige vektlegging av forskningsbasert undervisning. Én årsak til ensrettingen er at skolene opplever et sterkt legitimitetspress fra de øvrige aktørene i utdanningsfeltet om å levere forskningsbasert undervisning. En annen årsak til den teoretiske ensrettingen er at økonomer med praktisk erfaring bare sjelden blir rekruttert. For å løse relevansproblemet foreslår vi at handelshøyskolene utvikler to separate utdanningsløp – en teori- og erfaringsbasert profesjonsutdanning, og en annen mer spesialisert forskerutdanning. Målet er at institusjonene i framtida både skal kunne utdanne dyktigere profesjonsutøvere og mer kompetente forskere.
Hva er roboter – og hvordan lykkes?
Authors: Paulsen Krister Hauge , Brørs Thomas
Published: October 2023

Hva ville du gjort om du fikk tilgang til tilnærmet gratis arbeidskraft for å bedre hastighet, kostnadseffektivitet og kvalitet i prosesser? Hvilket potensial for økt verdiskaping kunne din virksomhet da ha tatt ut?
Omtalen av den første fasen av automatisering med roboter har handlet mye om de store kostnadsreduksjonene bankene har oppnådd, men dette er bare starten på en utvikling som vil bevege seg fra kostnadsbesparelser til innovativ verdiskaping ved hjelp av stadig smartere roboter.
Robotisering vil være et viktig steg på veien mot digitalisering av virksomheten, uansett om virksomheten har tilstrekkelig størrelse til at robotisering i seg selv er lønnsomt (robotisering betaler seg vanligvis i løpet av seks til tolvmåneder) eller ikke. I en digital fremtid vil det ikke være konkurransedyktig at ansatte eller kunder skal vente på kritisk styringsinformasjon som forsinkes av manuelle prosesser med lang ledetid.
Selvoppfyllende profetier og selvforføring
Authors: Hagen Øivind
Published: October 2023

I denne artikkelen diskuterer jeg ekspressivitet som drivkraft for organisasjonsutvikling. Artikkelen er basert på en casebeskrivelse av kontorstolprodusenten HÅG og toppleders bruk av CSR i den eksterne kommunikasjonen. Jeg legger spesielt vekt på sammenhengen mellom karismatisk ekspressivitet og organisasjonsutvikling. HÅG-fortellingen synliggjør to sider ved ekstern kommunikasjon som drivkraft for organisasjonsutvikling: Den kan skje som selvoppfyllende profetier og selvforføring. Implikasjonene av HÅG-casen er at ekspressive karismatikere bør omgi seg med transaksjonsledere, at et utvidet produktkonsept og multiple organisasjonsidentiteter skaper endringsforståelse, og at ekspressive organisasjoner er mer utsatt for selvforføring enn lavprofilerte organisasjoner.
In spite of all the danger
Authors: Hvide Hans K.
Published: October 2023

Lurer du på om gründere er mer risikovillige enn andre, eller på hva som skjer med oppstartsbedriften dersom gründeren dør? Denne artikkelen forteller om noen funn fra et større forskningsprosjekt om norske gründere. Artikler fra prosjektet har fått pressedekning i New York Times, Wall Street Journal og Science.
Blir kvinnelige siviløkonomer lønnsdiskriminert?
Authors: Lyche Ellen Bugge , Stedje Alva Marie
Published: October 2023

Kvinner og menn har i dag omtrent lik humankapital, men selv om lønnsforskjellene har avtatt de siste tiårene, er det fortsatt store lønnsforskjeller i mange bransjer – særlig i den øvre delen av inntektsfordelingen, blant kvinner og menn med høyere utdanning. Mange har forsøkt å forklare de gjenstående lønnsforskjellen med at kvinner ikke har samme vilje til å konkurrere og forhandle som menn har. Slike forhold er vanskelig å teste empirisk og forklarer heller ikke hele lønnsgapet mellom kvinner og menn. Formålet med vår masteroppgave* var å se nærmere på hvilke årsaker som kan forklare deler av det resterende lønnsgapet i Norge. Med utgangspunkt i Econas lønnsundersøkelser fra 2015, 2016 og 2017 fant vi at mange norske siviløkonomer står overfor en lønnsstruktur som kan føre til disproporsjonaliteter i avlønning og dermed bidra til lønnsgapet. Disse funnene blir underbygget av at vi også fant en sterk sammenheng mellom høyere lønn og økt lønnsgap samt høyere stilling i karrierehierarkiet og økt lønnsgap.
Kultursprik eller kultursprek?
Authors: Top Vidar , Grenny Joseph
Published: October 2023

Hvis det er slik at resultatene avhenger av strategien, kan vi kanskje trekke den konklusjon at kultur er utslagsgivende for gode eller dårlige resultater. Hvorfor er det slik at kultur trumfer strategi? Hva er det ved kultur som gir den så store utslag på resultatene? Er det mulig å entydig og presist identifisere og måle kultur? Og hvis ja, kan man endre kultur på en målrettet og forutsigbar måte? Empirien1 som denne artikkelen bygger på, tar for seg to kausale forhold som tyder på at kommunikasjon har en sentral rolle i kulturdannelse og derfor også arbeidet med å designe og lede kulturendring.
15 år med anbefaling for eierstyring og selskapsledelse
Authors: Hagen Inger Marie , Svarstad Elin
Published: October 2023

De norske kodene for eierstyring og selskapsledelse (Corporate Governance) ble etablert i 2003. Rolleavklaring og ansvarsfordeling mellom eiere, styret og ledelsen er kjernen i kodene. Idenne artikkelen spør vi om kodens anbefaling om aktive styrer blir etterlevd i norske og svenske selskap. Vi finner at andelen passive styrer er betydelig, og at kontakten mellom eiere og ledelsen i stor grad foregår gjennom direkte dialog. Data er hentet fra en undersøkelse blant ansattevalgte styremedlemmer i Norge og Sverige. Ansatterepresentantenes posisjon mellom ledelse, styre og ansatte gjør dem velegnet til å vurdere hvor makten over selskapet egentlig ligger. Artikkelen etterlyser mer kunnskap om eierskap og eiendomsrett i ledelsesforsk­ningen og mer kunnskap om ledelse i forskning om eierstyring.
Digitale eiendeler – kjennetegn og regnskapsmessig behandling
Authors: Baksaas Kjell Magne , Stenheim Tonny
Published: October 2023

Digitale eiendeler skaper regnskapsmessige utfordringer fordi de ikke naturlig faller inn under en bestemt eiendelskategori. Digitale eiendeler deles gjerne inn i digital valuta og andre digitale eiendeler, såkalte tokens. Digital valuta vil neppe kunne klassifiseres som kontanter eller kontantekvivalenter regnskapsmessig fordi den i liten grad brukes som betalingsmiddel og heller ikke har andre kjennetegn som assosieres med kontanter og kontantekvivalenter. Den vil heller ikke kunne klassifiseres som finansiell eiendel fordi det ikke er mulig å identifisere en kontraktsmotpart som sitter med en finansiell forpliktelse eller et egenkapitalinstrument. Trolig må digital valuta klassifiseres, innregnes og måles som immateriell eiendel, eventuelt som varer/beholdning. Regnskapsmessig klassifisering, innregning og måling av andre digitale eiendeler enn digital valuta må vurderes i hvert enkelt tilfelle. Dersom det er grunnlag for innregning i balansen, vil også disse i de fleste tilfeller klassifiseres som immateriell eiendel eller som varer/beholdning.
Nytten av narrative risikoopplysninger i beslutningsprosesser
Authors: Chiu Tzu-Ting
Published: October 2023

Tidligere forskning på bruken av regnskapstall og finansiell informasjon har hovedsakelig fokusert på kvantitativ informasjon, for eksempel inntjeningstall. Nyere forskning har imidlertid dokumentert den økende bruken av kvalitativ regnskapsinformasjon over kvantitativ regnskapsinformasjon som finnes i selskapsrapporter (for eksempel års- og kvartalsrapporter). Med narrative risikoopplysninger i fokus tar denne artikkelen for seg forskningen på offentliggjøring av risikoopplysninger og beviser relevansen av narrative risikoopplysninger for kapital- og produktmarkeder. Samlet sett tyder forskningsresultatene på at narrative risikoopplysninger i selskapers års- og kvartalsrapporter er informative, ikke bare for kapitalmarkedsdeltakere, men også for produktmarkedsdeltakere. Spesielt i min egen forskning, Chiu og medforfattere (2018a) og Chiu og medforfattere (2018b), finner vi at (1)offentliggjøring av risikoopplysninger i selskapers årsrapporter bidrar til å forbedre informasjonstransparens om selskapers underliggende risiko og dermed til å redusere risikopremien på kredittspredning, og at (2)selskapers risikoopplysninger inneholder nyttig informasjon som kan bidra til at leverandører kan oppnå bedre investeringseffektivitet. Min forskning bidrar til litteraturen ved å dokumentere nytten av narrative risikoopplysninger for andre interessenter enn aksjeinvestorer, for eksempel kredittinvestorer og leverandører. En viktig og praktisk konklusjon fra forskningen er at selv om risikofaktordelen i selskapsrapporter gjerne er lang og kan virke vag og generisk, inneholder den nyttig informasjon som kan hjelpe investorer med å forstå og vurdere selskapets risiko. Slike kvalitative opplysninger bør derfor tas med i betraktning i tillegg til kvantitativ informasjon når man skal vurdere selskapets framtidsutsikter og gjøre investeringsbeslutninger.
Robotisert prosessautomatisering i DFØ
Authors: Osmundsen Karen , Iden Jon
Published: October 2023

Robotisert prosessautomatisering (RPA) er en form for digitaliseringstiltak som i økende grad tas i bruk av norske virksomheter. RPA innebærer en digital medarbeider, eller robot, som utfører forhåndsbestemte rutineoppgaver. Roboten læres opp til å utføre nøyaktig det en ansatt gjør når vedkommende bruker PC til å løse arbeidsoppgavene sine. På den måten får den ansatte frigjort tid til å fokusere på andre, ofte mer verdiskapende, oppgaver. I denne casen presenterer vi Direktoratet for økonomistyring (DFØ) sitt RPA-initiativ. RPA ble implementert for ni av virksomhetens regnskaps- og lønnsprosesser. Allerede kort tid etter at RPA-prosjektet ble avsluttet, ser virksomheten effekter i form av reduksjoner i antall årsverk, tidsbesparelser og økt kvalitet på sine tjenester. Videre har RPA-prosjektet medført at flere ansatte har tilegnet seg ny kompetanse, og engasjementet og interessen for digitalisering har vokst betydelig. Vi trekker også frem sentrale læringsmomenter DFØ sitter igjen med etter å ha opparbeidet seg god erfaring med RPA. Dette er læringsmomenter som vil være nyttige å ha med seg for andre virksomheter som ønsker å sette i gang med RPA.
Fenomen som beskrives
Robotisert prosessautomatisering (RPA) innebærer programvareroboter som blir lært opp til å ta over standardiserte og rutinebaserte oppgaver fra ansatte. Dette foregår ved at en programvarelisens (robot) settes opp til å gjøre akkurat det samme som en ansatt gjør når vedkommende bruker PC til å løse arbeidsoppgavene sine. Roboten utfører disse oppgavene både raskere og mer nøyaktig (med høyere kvalitet) enn sine menneskelige kollegaer, og det uten behov for mat eller søvn.
Teoretisk forankring
Casebeskrivelsen bygger videre på forskning relatert til RPA, hvor Mary Lacity og Leslie Willcocks har vært sentrale bidragsytere. Tradisjonelt har forskning om RPA i hovedsak belyst tema som organisering og betingelser for å lykkes med RPA. I denne casen går vi nærmere inn på potensielle effekter av RPA og hva man kan lære av en konkret virksomhets RPA-erfaringer.
Informasjonsgrunnlag
Vår tilnærming til datainnsamling har vært kvalitativ og i hovedsak basert på intervjuer. Til sammen har vi intervjuet åtte personer som på ulike måter har vært involvert i RPA-initiativene i virksomheten. Intervjuer ble gjennomført på tre ulike tidspunkt: høsten 2017, våren 2018 og høsten 2018. I tillegg har vi fått tilgang til prosjektdokumentasjon og fått presentert RPA-løsninger både under utvikling og etter idriftsetting.
Høyere utdanning i omstilling
Authors: Bertheussen Bernt Arne , Greibrokk Jørund , Rasmussen Egil , Lund Pål Einar
Published: October 2023

I artikkelen beskriver vi det strategiske motivet for å etablere nettstudier ved Handelshøgskolen UiT Campus Alta. Campusen tilbyr nettemner i økonomi og ledelse som gir studiepoeng. Onlineemnene har truffet en nerve i markedet, og i fjor søkte mer enn 1200 studenter over hele landet om opptak. Vi spør om nettstudier konkurrerer med eller komplementerer tradisjonelle campusstudier. Det viser seg at nettstudentene i hovedsak er godt voksne og allerede velutdannede kvinner som jobber hel- eller deltid. Mange bor langt fra campus og har familieforpliktelser. Nettstudiene tiltrekker seg personer i etter- og videreutdanningsmarkedet med et særlig behov for fleksibilitet. De kannibaliserer ikke campusstudier. Til slutt diskuterer vi hva vi selv har lært av prosessen med å utvikle og drifte nettstudier. Vi håper våre erfaringer kan bidra med generell innsikt i den digitale omstillingsprosessen som nå pågår i høyere utdanning.
Fenomen som beskrives
I dette casestudiet beskriver vi motivet for å etablere nettstudier i økonomi og ledelse ved Handelshøgskolen UiT Campus Alta, og prosessen med å utvikle og drifte studiene. Til slutt trekker vi fram innsikter vi har høstet, og som har bidratt til nettstudienes suksess i det norske utdanningsmarkedet.
Teoretisk forankring
Casen er forankret i teorier om utvikling av forretnings- (eller undervisnings)modeller på digitale plattformer. Vi trekker fram betydningen av å tilby studentene et godt verdiforslag, og hvordan en organisasjon kan skape merverdier ved å endre forretningsmodell. Til slutt beskriver vi nøkkelressurser og nøkkelprosesser som er nødvendige for å kunne imøtekomme verdiforslaget til målgruppen.
Informasjonsgrunnlag
Flere metoder er brukt til å samle inn data. Vi har gjort dybdeintervjuer med personer som har vært sentrale i utviklingsprosessen, og vi har fått tilgang til sekundærdata fra studieadministrative systemer. Dessuten har vi distribuert et spørreskjema til 800 studenter som deltok på nettemner i Alta i 2018. Vi mottok 80 svar (tiprosent).
Regulering for bærekraft?
Authors: Utgård Jakob
Published: October 2023

Fra 2013 har store norske foretak måttet redegjøre for sitt arbeid med samfunnsansvar i årsrapporten. Denne artikkelen bruker kvantitative data fra perioden 2011–2016 til å studere effektene av denne lovendringen på børsnoterte selskaper sin åpenhet om samfunnsansvar. Sammenlignet med svenske og danske selskaper økte norske selskaper sin åpenhet etter lovendringen, men denne økningen var isolert til forhold relatert til selskapsstyring. Selskapenes åpenhet om arbeid med miljø og sosiale forhold endret seg ikke relativt til kontrollgruppen. Selskaper som hadde et lavere nivå før lovendringen, økte sin åpenhet mest. Alt i alt virker det som pliktig samfunnsansvarsrapportering har hatt en effekt, men at effekten er ganske liten.
Bærekraftige forretningsmodeller
Authors: Gulbrandsen Erlend Aas , Jørgensen Sveinung , Pedersen Lars Jacob Tynes
Published: October 2023

Både nasjonalt og internasjonalt næringsliv står i dag overfor massive endringer, og eksisterende forretningsmodeller legges under press som følge av flere sammenkoblede megatrender. For det første tar individer, organisasjoner og myndigheter i økende grad innover seg omfanget av de sosiale og miljømessige bærekraftsproblemene vi står overfor, og bedrifter forventes å innovere for å håndtere disse. For det andre står vi midt i en hurtig og massiv fremvekst av nye teknologier knyttet til digitalisering og den såkalte fjerde industrielle revolusjonen, som likeledes fører til at gamle forretningsmodeller settes under kraftig konkurranse. Til sist endres kundepreferanser på systematiske måter som muliggjør nye måter å skape, levere og kapre verdi på (jf. Jørgensen & Pedersen, 2018).
Om foreldres investeringer i barns utvikling
Authors: Almås Ingvild , Attanasio Orazio , Caeyers Bet , Jervis Pamela , Ringdal Charlotte , Somville Vincent
Published: October 2023

I denne artikkelen diskuterer vi karakteristikker ved foreldre som kan påvirke barns utvikling i et relativt fattig afrikansk land, Tanzania. Vi setter søkelys på investeringer i humankapital i de første leveårene. Slike investeringer legger grunnlaget for læring gjennom livsløpet, og littera­turen påpeker at utvikling i tidlige leveår er funda­mentalt for å oppnå gode resultater senere i livet. Vi diskuterer foreldres rolle og søker å forstå hvilke forventninger foreldre har, hvordan de tenker på investeringer som har avkastning først flere år fram i tid, og hvordan de ønsker å fordele ressurser mellom ulike familiemedlemmer (barn versus voksne, og mor versus far). Vi ser på forskjeller mellom mor og far, og vi diskuterer hvor mye makt mor har til å påvirke husholdets beslutninger.